b'\n_START_ARTICLE_\nSlovenska popevka 1965\n_START_PARAGRAPH_\nSlovenska popevka 1965 je potekala 8. junija zve\xc4\x8der. Festival je tega leta prinesel kar nekaj novosti: prireditev je prvi\xc4\x8d trajala le en ve\xc4\x8der, prizori\xc5\xa1\xc4\x8de prireditve je bila prvi\xc4\x8d ljubljanska Hala Tivoli in prvi\xc4\x8d so vse pesmi zapeli le v eni izvedbi z enim orkestrom (vse pevce je spremljal Zabavni orkester RTV Slovenija pod vodstvom Maria Rijavca). Neposredni televizijski in radijski prenos sta zaradi \xc5\xbealovanja odpadla in bila prestavljena na 14. junij. Prireditev je vodila Sergeja Kure.'